Ministru kabineta noteikumu projekta

„Grozījums Ministru kabineta 2012.gada 15.maija noteikumos Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu””

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 15.maija noteikumu Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr.341) kopš 2013.gada 1.janvāra, aprēķinot sabiedriskā transporta pakalpojumu sniedzējiem kompensējamo zaudējumu apmēru, tiek piemērota ar MK noteikumu Nr.341 1.pielikumu apstiprinātā maksimāli kompensējamo izmaksu noteikšanas metodika, kas balstās uz noteiktā pārvadājumu tīklā darbojošos pārvadātāju viena kilometra pašizmaksas savstarpēju salīdzināšanu.Ņemot vērā atsevišķu sabiedriskā transporta pakalpojumu sniedzēju argumentus un priekšlikumus, ir konstatētas būtiskas pārvadātāju darbības un izmaksu atšķirības starp pārvadātājiem, kuru reģionālās nozīmes autobusu pārvadājumu apjomā ietilpst pārvadājumi pa Rīgas pilsētu, un tiem pārvadātājiem, kuru pārvadājumu apjomā šādi pārvadājumi nav iekļauti. Respektīvi, sabiedriskā transporta pakalpojumu sniedzējiem, kas reģionālās nozīmes autobusu pārvadājumu ietvaros veic pārvadājumus pa Rīgu un tās apkārtni ir lielāks pārvadājumu apjoms (nobraukums), kas būtiski ietekmē pašizmaksas atšķirības, kā arī lielāki ieņēmumi. Līdz ar to šie uzņēmumi nav savstarpēji objektīvi salīdzināmi un atbilstoši metodikai veiktais pašizmaksu salīdzinājums rada būtiskas priekšrocības tiem uzņēmumiem, kuru pārvadājumu apjomā ietilpst pārvadājumi pa Rīgu.Noteikumu projekta mērķis ir novērst nevienlīdzīgo situāciju pārvadātāju izmaksu salīdzināšanā, un tas attiecīgi paredz papildināt MK noteikumu Nr.341 1.pielikumu „Maksimāli kompensējamo izmaksu noteikšanas kārtība” ar izņēmuma nosacījumu, ka pārvadātāja, kura apkalpotajos maršrutos daļu no nobraukuma veido pārvadājumi pa Rīgas pilsētu, maksimāli kompensējamās izmaksas tiek salīdzinātas ar tādos pašos apstākļos darbojošos pārvadātāja izmaksām. Šis izņēmuma nosacījums tiks attiecināts uz tiem pārvadātājiem, kuru nobraukuma īpatsvars Rīgas teritorijā pārsniedz 30%. Saskaņā ar MK noteikumu Nr.341 4.punktu maksimāli kompensējamās izmaksas tiek aprēķinātas reizi ceturksnī un veicot gala norēķinu par pārskata (kalendāra) gadu. Tas nozīmē, ka pārvadātāju izmaksu salīdzināšanā 1.pielikuma 2.1 punkts tiks attiecināts arī uz gala norēķiniem par 2014.gadu, kas, atbilstoši MK noteikumu Nr.341 36.2.2.apakšpunktā un 64.punktā noteiktajai kārtībai, tiek veikts pēc gada pārskatu iesniegšanas. |
| 3. | Projekta izstrādē iesaistītās institūcijas | Satiksmes ministrija, Valsts sabiedrība ar ierobežotu atbildību „Autotransporta direkcija”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts sabiedrība ar ierobežotu atbildību „Autotransporta direkcija”, sabiedriskā transporta pakalpojumu sniedzēji.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sabiedrība ar ierobežotu atbildību „Autotransporta direkcija”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V un VI sadaļa – projekts šīs jomas neskar.

Satiksmes ministra vietā -

Izglītības un zinātnes ministre I.Druviete

Vīza: Valsts sekretārs K.Ozoliņš

30.07. 2014. 15:05

518

S.Mince, 67686494

Sanita.Mince@atd.lv

K.Grīviņa, 67686486

Kristine.Grivina@atd.lv